Geen beurtkrag dié winter, sê EskomArgieffoto Brian Molefe het aan LP’s van die parlementêre portefeuljekomitee oor openbare ondernemings gesê Eskom se instandhoudingsprogram is goed op dreef om te verseker dat daar genoeg kapasiteit is vir die winter. “Ons sal voortgaan met ons streng program vir beplande instandhouding sonder beurtkrag,” het Molefe gesê en bygevoeg dat daar meer as 200 dae laas beurtkrag toegepas is. “In die winter sal daar egter minder instandhouding wees as wat nou gedoen word.” Molefe het gesê die kragvoorsiener het vordering gemaak rakende die vraag na elektrisiteit in spitstye, met ’n gemiddeld van 74% van geïnstalleerde kapasiteit wat elke dag beskikbaar is. “Dit beteken egter nie dinge kan nie skeefloop nie.”